PIIBEL ARMSAKS
Vaatame nendes saadetes Moosese elu.
See põhineb teosel "Kuningriik otsib võitlejaid: Mooses".
Tänase saate pealkiri on: "Prints lambakarjuseks".
Me olime Siinai kõrbes,
kuhu Mooses pidi tulistjalu põgenema,
kuna tappis Egiptuse riigiametniku ilma kohtuprotsessita.
Ta ratsutas 400 kilomeetrit ega teadnud, kuhu ta läheb.
Võib-olla oli tal nii palju raha taskus,
et sai endale öömaja osta või ööbis ta beduiinide juures.
Siis juhtus selline asi, et ta jõudis Midjanimaal ühte oaasi.
Midjanimaa oli Siinai idaosas.
See kulges Surnumere idaosani.
Midjanilased olid karjakasvataja rahvas,
kes kulgesid koos oma lammastega. Linnu nad ei ehitanud.
Seda kanti kutsuti Midjanimaaks.
Seal oli siis see oaas.
Mooses istus õhtul palmi alla
ja mõtles, et annab hobusele juua ning joob ka ise.
Seal on reas palju karjaseid, kes jootsid oma lambaid.
Mäletate, idamaa kaevud on sügavad, sealt peab potiga redeli abil vett võtma
ja sealt kallatakse vesi künasse, kust loomad joovad.
See oli suur töö ja kuna karjaseid oli palju,
siis tuli oodata.
Järsku Mooses märkas
et eemal oli 7 tüdrukut, kellel olid lambad.
Aga mehed saatsid need tüdrukud alati järjekorra lõppu.
Piibel ütleb, et neil oli juba vesi anumas,
aga nad aeti minema.
Mooses oli õiglane mees
ja hüppas püsti ning hüüdis:
"Kuulge, need noored naised olid siin enne teid!"
See oli ohtlik olukord.
Seal oli palju karjaseid, kellel oli koduväljaku eelis.
Mooses oli üksi.
Aga juhtus nii,
et karjased lubasid naistel olla järgmised.
Moosese olemuses oli kindlasti autoriteeti,
seega inimesed kuuletusid talle.
Ta võis ka tugev välja näha.
Tüdrukud imestasid
ja lõpuks läks Mooses ning võttis kaevust vett.
Seitsmel karjuseneiul oli suu ammuli, sest nad arvasid, et ta on egiptlane.
Nad läksid oma isa juurde, varem kui tavaliselt.
Kui isa selle üle imestas,
siis nad ütlesid, et üks egiptlane aitas neid.
Isa, nimega Jitro, oli midjani preester.
Ta ütles, et toogu nad see mees nende juurde sööma.
Üks tüdrukutest jooksis kaevule, lootes, et kena mees on veel seal.
Ta kutsuti Jitro telki ja sinna ta jäi.
Juhtus nii, et kui Jitro mõistis,
et mehel pole kuskil elada - hea ja õiglane mees,
siis jäägu ta nende juurde.
Jitro pakkus oma vanimat tütart Sipporat
Moosesele naiseks.
Moosest ei huvitanud Egiptuse Kleopatrad.
Ta võttis karjusetüdruku ära.
Tüdruku, kes tegi füüsilist tööd.
Karjased tekitasid egiptlastes õudu.
Selles seltskonnas, kus Mooses varem ringles,
halvustati karjaseid ja nendega ei abiellutud.
Nüüd aga läks Mooses ja sai endale hea naise.
Endine Egiptuse prints,
kes ei teadnud, kuidas lambaid karjatatakse,
sai endale uue ameti - ta oli 40 aastat karjus.
Tüdrukud õpetasid talle selle ameti põhitõed selgeks.
Kus on rohi, kus vesi;
kus ööbida, milleks pidi olema koopas;
uidas tallede eest hoolitseda,
kuidas röövloomadega toime tulla ja muu selline.
Nii muutus Moosese elu silmapilkselt.
Kas teate - see oli Jumala plaan tema jaoks.
See oli juhikoolitus.
Õppeaasta oli küll natuke pikk - 40 aastat.
40 aasta pärast läks Mooses sinna samasse kõrbesse
kahe miljoni inimesega, kelle eest ta vastutas.
Selleks oli vaja teada, kuidas kõrbes hakkama saada.
Karjaseametis õpitakse ka juhtimist, kuid Moosesest kasvas tasane mees.
Ta ütles, et ta on aeglane rääkima ja raskevõitu keelega.
Stefanos ütles aga tema kohta,
et ta oli Egiptuses vägev sõnas ja tegudes.
Moosesele sündis kaks poega.
Üks oli Geersom ja teine Elieser.
Geersom tähendab võõramaalast.
Mooses seletab seda järgmiselt:
"Ma olen võõras võõral maal."
See nimi näitab vilksamisi,
milline on karjaseks saanud Egiptuse printsi süda.
Ta tundis, et Midjanimaa pole tema kodumaa,
kuigi see oli ta naise kodumaa.
Ta pojad olid seal sündinud.
Aga tema isamaa oli kuskil mujal.
Egiptus see ei olnud.
Sealt oli ta minema aetud ja seal ootas teda surmanuhtlus.
See oli tõotatud maa.
Selle poole pööras Mooses pilgu.
Ta nägi seda nähtamatut, tõotatud maad.
Mooses oli nagu patriarh,
kes kunagi ei jäänud kuskile paigale.
Ta ei saanud tõotatud maad oma eluajal kätte.
Siis juhtus nii,
et möödus 40 aastat ja Mooses oli lammastega kuskil kaugel.
Ta oli kuskil Siinai lõunaosas, kuhu tuli kõndida 100 kilomeetrit.
Ilmselt oli kodukandis rohtu vähe.
Ta nägi üht erilist nägemust - põõsas põles, aga ei põlenud ära.
Äikest polnud, taevas oli sinine.
Inimesi ka polnud. Kuidas see tuli siis süttis?
Kuidas see aina edasi põles?
Kuiv põõsas lahvatab leekidesse ja põleb 3 minutiga maha,
aga see põõsas aina põles ja põles.
Järsku kostus põõsast üks hääl.
"Mooses, Mooses, võta jalatsid jalast,
sest paik, kus sa seisad, on püha maa!"
Mooses mõistis, et põõsas on keegi.
Ma ei tea, kas ta mõtles Jumala või ingli peale,
kuid nüüd ta kuulis sõna "püha" esimest korda.
See omadussõna tuleb siin esimest korda Piiblis esile.
Aga arvake ära, mitu korda Moosese raamatutes?
Moosese ajaloos on "püha" üks põhiteemasid.
See tähendab seda, et Jumalas on ka hirmutav pool.
Võta kingad jalast - Talle ei saa tavalisel moel läheneda,
vaid Jumal ise määrab ära, kuidas Talle tohib läheneda.
Mooses kuuletus ja võttis kingad jalast.
Ta läks põõsa juurde ja kuulas siis, mida Jumal talle ütles.
See oli šokk.
Issand ütles:
Ma olen küllalt näinud oma rahva viletsust, kes on Egiptuses
ja ma olen kuulnud nende kisendamist sundijate pärast,
seetõttu ma tean nende valu."
Orjus oli kestnud peaaegu 100 aastat.
Egiptuses oli elatud umbes 430 aastat.
Iisraellastele tundus, et Issand oli nad unustanud,
kuid siin ütles Issand, et Ta polnud neid unustanud.
"Mina kuulsin seda kisendamist."
Tahan öelda sulle, hea vaataja, et Issand on kuulnud su hüüdmist.
Sulle võib ju tunduda, et sa räägid kurtidele kõrvadele,
aga Ta on kuulnud iga su sõna.
Ta ootab seda hetke, mil Ta saab sulle appi tulla.
Nüüd Ta ütleb Moosesele:
"Mine ja vii mu rahvas Egiptusest välja."
Mooses mõtles 40 aastat varem, et seda suudab ta küll teha.
Nüüd aga keeldus ta neljal korral.
Ta mõtles välja igasugu vabandusi - et ta pole hea kõneleja,
et nad niikuinii ei usu teda jne.
Siis aga toimus Moosese ja Issanda vahel järgmine vestlus:
"Mooses ütles Jumalale: Vaata, kui ma lähen Iisraeli laste juurde
ja ütlen neile: Teie vanemate Jumal on mind läkitanud teie juurde,
aga nemad küsivad minult: Mis ta nimi on?,
mis ma siis neile pean vastama?”
Jumal ütles Moosesele: Ma olen see, kes ma Olen!”
Ja ta jätkas: Ütle Iisraeli lastele nõnda:
'Ma Olen' on mind läkitanud teie juurde.”
See on igavesti mu nimi
ja nõnda peab mind hüütama põlvest põlve!"
Siin ilmutas Jumal Moosesele oma nime.
Enne seda on Piiblis esinenud nimi Jahve,
kuid nüüd tuleb Jumala pärisnimi.
Seda nimetatakse Piiblis umbes 6500 korda.
Meie tõlkes on see "alati Issand".
Vanades Piiblites, kui taustal oli Jahve,
siis see oli kirjutatud suurte tähtedega.
Issand hakkab rääkima siin oma nimest MINA OLEN...
Jeesus tuleb ja teeb selle nime täielikuks.
Jeesus ütleb Johannese evangeeliumis
seitse MINA OLEN-lauset.
Sellega Ta ilmutab seda, kes Jahve tõeliselt on.
Kui algkogudus ütleb, et Jeesus on Issand,
siis see tähendab seda, et Jeesus on Jahve -
Jumal, kellest Vana Testament räägib.
Mäletate, mis need Jeesuse seitse sõna olid?
Mina olen eluleib,
maailma valgus, tee, tõde ja elu,
ülestõusmine, lammaste uks, hea karjane ja tõeline viinapuu.
Selline Jumal on Jahve.
Teda ilmutas meile Jeesus.
Mooses ei tahtnud juht olla.
Piiblis on küll nii,
et seal pole ühtegi inimest, kes suure hurraaga hakkaks juhiks,
mõeldes: "Tore, see on minu koht!"
Mõelge Jeremija, Jesaja Aamose või Joonati peale.
Kõik nad tõrkusid.
See on natuke kahtlane,
kui keegi kipub kangesti vaimseks juhiks.
Ma ei usu, et ta teab, mis töö teda ootab.
Alati peab olema Jumala kutse.
Loen teile ühe laulusalmi, mis sobib siia saatesse:
"Prints lambakarjuseks".
Hea Päästja, loo Sina ise ka minu usu vaprus
ja sügav lootuse rahu
ja uus tahe - armastus.
Sind ma tahan teenida
ja võita taevakroon.
Laulusalm 233
Aitäh, et olid minuga. Kohtumiseni järgmises saates.
PIIBEL ARMSAKS
Soovides toetada TV7 tööd, võid helistada 900 1777 (7 eur). Aitäh!
TV7 annetustelefon 900 1777 (7 eur) või pangakontod leitavad www.tv7.ee
Tõlge: Külli Kuusk